Belgian kuningaskunnan ja Espanjan kuningaskunnan aloite neuvoston säädöksen antamiseksi Euroopan poliisiviraston perustamisesta tehdyn yleissopimuksen (Europol-yleissopimus), Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyn pöytäkirjan ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta tehtävästä pöytäkirjasta



Virallinen lehti nro C 042 , 15/02/2002 s. 0008 - 0013



Belgian kuningaskunnan ja Espanjan kuningaskunnan aloite neuvoston säädöksen antamiseksi Euroopan poliisiviraston perustamisesta tehdyn yleissopimuksen (Europol-yleissopimus), Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyn pöytäkirjan ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta tehtävästä pöytäkirjasta (2002/C 42/07) EUROOPAN UNIONIN NEUVOSTO, joka ottaa huomioon Euroopan poliisiviraston perustamisesta tehdyn yleissopimuksen(1) ja erityisesti sen 43 artiklan 1 kohdan, ottaa huomioon Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyn pöytäkirjan(2) ja erityisesti sen 7 artiklan, ottaa huomioon Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan(3) ja erityisesti sen 18 artiklan, ottaa huomioon Belgian kuningaskunnan ja Espanjan kuningaskunnan aloitteen(4), ottaa huomioon Euroopan parlamentin lausunnon(5), ottaa huomioon Europolin hallintoneuvoston lausunnon, KATSOO, että Europolin osallistuminen yhteisiin tutkintaryhmiin tehostaisi järjestäytyneen rikollisuuden torjuntaa, KATSOO, että Euroopan unionista tehdyn sopimuksen 30 artiklan 2 kohdan a alakohdassa mainitaan nimenomaisesti Europolin osallistuminen yhteisiin tutkintaryhmiin, KATSOO, että järjestäytyneen rikollisuuden tehokas torjunta edellyttää, että Europol vastaa joustavasti muuttuvan kansainvälisen ympäristön vaatimuksiin, minkä vuoksi menettelyä Europol-yleissopimuksen muuttamiseksi on yksinkertaistettava, KATSOO, että Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyssä pöytäkirjassa määrätään tällä hetkellä ainoastaan toimivallasta antaa ennakkoratkaisuja varsinaisen Europol-yleissopimuksen tulkinnasta. On katsottu asianmukaiseksi antaa yhteisöjen tuomioistuimelle toimivalta myös täytäntöönpanotoimenpiteiden suhteen, KATSOO, että Europolin osallistuminen yhteisiin tutkintaryhmiin edellyttää Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan selventämistä, ON PÄÄTTÄNYT tehdä pöytäkirjan Euroopan poliisiviraston perustamisesta tehdyn yleissopimuksen (Europol-yleissopimus) ja Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyn pöytäkirjan ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta. Pöytäkirjan teksti on tämän säädöksen liitteenä ja Euroopan unionin jäsenvaltioiden hallitusten edustajat ovat tänään allekirjoittaneet sen, SUOSITTAA, että jäsenvaltiot hyväksyvät pöytäkirjan valtiosääntöjensä asettamien vaatimusten mukaisesti. Tehty ... Neuvoston puolesta Puheenjohtaja ... (1) EYVL C 316, 27.11.1995, s. 2, suomenkielinen toisinto julkaistu kokonaisuudessaan uudelleen oikaistuna EYVL C 301, 30.9.1998, s. 9. (2) EYVL C 299, 9.10.1996, s. 2. (3) EYVL C 221, 19.7.1997, s. 2. (4) EYVL ... (5) EYVL ... LIITE EUROOPAN POLIISIVIRASTON PERUSTAMISESTA TEHDYN YLEISSOPIMUKSEN (EUROPOL-YLEISSOPIMUS), EUROOPAN YHTEISÖJEN TUOMIOISTUIMEN ENNAKKORATKAISUIN TAPAHTUVAA TULKINTAA EUROOPAN POLIISIVIRASTON PERUSTAMISTA KOSKEVASTA YLEISSOPIMUKSESTA TEHDYN PÖYTÄKIRJAN JA EUROPOLIN, SEN ELINTEN JÄSENTEN SEKÄ EUROPOLIN APULAISJOHTAJIEN JA TYÖNTEKIJÖIDEN ERIOIKEUKSISTA JA VAPAUKSISTA TEHDYN PÖYTÄKIRJAN MUUTTAMISESTA TEHTÄVÄ PÖYTÄKIRJA TÄMÄN PÖYTÄKIRJAN KORKEAT SOPIMUSPUOLET, jotka ovat Euroopan poliisiviraston perustamisesta tehdyn yleissopimuksen, Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehdyn pöytäkirjan ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan sopimuspuolia ja Euroopan unionin jäsenvaltioita, VIITTAAVAT ... päivänä ... kuuta ... annettuun Euroopan unionin neuvoston säädökseen, SEKÄ KATSOVAT SEURAAVAA: (1) Euroopan unionista tehdyn sopimuksen 30 artiklan 2 kohdan a alakohdan mukaisesti on vahvistettava säännöt, jotka koskevat Euroopan poliisiviraston, jäljempänä "Europol", osallistumista yhteisiin tutkintaryhmiin. (2) Europolin osallistumista yhteisiin tutkintaryhmiin koskevissa säännöissä olisi määriteltävä Europolin työntekijöiden asema näissä ryhmissä, annettava ohjeet tietojen vaihdosta Europolin ja yhteisen tutkintaryhmän välillä sekä määriteltävä se rikos- ja siviilioikeudellinen vastuu, joka aiheutuu Europolin työntekijöiden osallistumisesta näihin ryhmiin. (3) Euroopan unionista tehdyn sopimuksen 30 artiklan 2 kohdan b alakohdassa määrätään Europolin mahdollisuudesta pyytää jäsenvaltioiden toimivaltaisia viranomaisia suorittamaan tai sovittamaan yhteen tutkimuksia tietyissä tapauksissa. (4) Jotta Europol voi vastata joustavammin muuttuvan kansainvälisen ympäristön vaatimuksiin, olisi Europol-yleissopimuksen muuttamismenettelyä yksinkertaistettava. (5) Euroopan yhteisöjen tuomioistuimen toimivalta olisi laajennettava siten, että se koskee paitsi Europol-yleissopimuksen tulkintaa myös Europol-yleissopimuksen määräysten muuttamisesta annettujen säädösten pätevyyttä ja tulkintaa sekä Euroopan unionin neuvoston toteuttamia tai sen puitteissa toteutettuja toimenpiteitä Europol-yleissopimuksen täytäntöönpanemiseksi. (6) Yhteisöjen tuomioistuimella olisi oltava toimivalta myös Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan osalta sekä toimivalta ratkaista jäsenvaltioiden väliset Europol-yleissopimusta koskevat riidat. (7) Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehtyä pöytäkirjaa olisi muutettava sen selventämiseksi, että Europolin työntekijöiden oikeudellista koskemattomuutta heidän virantoimituksessaan esittämiensä suullisten tai kirjallisten lausumien sekä virantoimitukseen liittyvien toimien osalta ei sovelleta heidän osallistumiseensa yhteisten tutkintaryhmien toimintaan, OVAT SOPINEET SEURAAVISTA MÄÄRÄYKSISTÄ: 1 artikla Muutetaan Europol-yleissopimus seuraavasti: 1. Lisätään 3 artiklan 1 kohtaan alakohdat seuraavasti: "6. osallistuu 3 artiklan mukaisesti yhteisiin tutkintaryhmiin tarjoamalla niille tukea, 7. pyytää asianomaisten jäsenvaltioiden toimivaltaisia viranomaisia tietyissä tapauksissa suorittamaan tai sovittamaan yhteen tutkintaa."; 2. Lisätään artiklat seuraavasti: "3 a artikla Osallistuminen yhteisiin tutkintaryhmiin 1. Europolin työntekijät voivat tukihenkilöinä osallistua yhteisiin tutkintaryhmiin, myös niihin, jotka on perustettu yhteisistä tutkintaryhmistä ... päivänä ... kuuta ...(1) tehdyn puitepäätöksen 1 artiklan tai keskinäisestä oikeusävusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen 13 artiklan mukaisesti, siltä osin kun nämä ryhmät tutkivat rikoksia, joiden osalta Europol on 2 artiklan nojalla toimivaltainen. Europolin työntekijät voivat 3 kohdan mukaisesti avustaa kaikissa toimissa ja vaihtaa tietoja kaikkien yhteisen tutkintaryhmän jäsenten kanssa sen jäsenvaltion, jossa yhteinen tutkintaryhmä toimii, kansallisessa lainsäädännössä asetettujen rajojen puitteissa ja 2 kohdassa tarkoitetun järjestelyn mukaisesti. He eivät kuitenkaan voi avustaa kiinniottamiseen ja pidättämiseen liittyvien pakkokeinojen täytäntöönpanossa. 2. Tapa, jolla Europolin työntekijät osallistuvat yhteiseen tutkintaryhmään perustuu Europolin johtajan ja yhteiseen tutkintaryhmään osallistuvien jäsenvaltioiden väliseen järjestelyyn, johon kansalliset yksiköt osallistuvat. Europolin työntekijät suorittavat tehtävänsä ryhmän johtajan alaisuudessa ottaen huomioon järjestelyssä vahvistetut ehdot. 3. Europolin työntekijät voivat 2 kohdassa tarkoitetun järjestelyn mukaisesti olla suoraan yhteydessä yhteisen tutkintaryhmän jäseniin ja toimittaa jostakin 6 artiklassa tarkoitetun atk-tietojärjestelmän osasta peräisin oleva tietoja yhteisen tutkintaryhmän jäsenille ja yhteiseen tutkintaryhmään lähetetyille jäsenille. Jos kyse on suorasta yhteydenpidosta, Europol ilmoittaa tästä niiden jäsenvaltioiden, joilla on edustaja ryhmässä, sekä tiedot toimittaneiden jäsenvaltioiden kansallisille yksiköille. 4. Tiedot, jotka Europolin työntekijä on saanut osallistuessaan yhteiseen tutkintaryhmään, voidaan tiedot toimittaneen jäsenvaltion suostumuksella ja vastuulla sisällyttää tässä yleissopimuksessa vahvistetuin edellytyksin johonkin atk-tietojärjestelmän osaan. 5. Jäljempänä 41 artiklasta poiketen Europolin työntekijöiden katsotaan tässä artiklassa tarkoitettujen yhteisen tutkintaryhmän toiminnan aikana olevan toimintajäsenvaltion virkamiehiä sellaisten rikosten osalta, joiden kohteeksi he joutuvat tai joita he tekevät." "39 a artikla Europolin osallistumisesta yhteisiin tutkintaryhmiin aiheutuva siviilioikeudellinen vastuu 1. Jos Europolin työntekijät toimivat 3 a artiklan mukaisesti jäsenvaltiossa, Europol on sen jäsenvaltion lainsäädännön mukaisesti, jonka alueella he toimivat, vastuussa vahingosta, jonka he aiheuttavat avustaessaan operatiivisissa toimissa. 2. Jäsenvaltion, jonka alueella 1 kohdassa tarkoitettu vahinko on aiheutunut, on hyvitettävä se samoin ehdoin, joita sovelletaan sen omien virsamiesten aiheuttamaan vahinkoon. 3. Jos Europolin työntekijät aiheuttavat vahinkoa henkilölle jäsenvaltion alueella, Europolin on korvattava tälle jäsenvaltiolle täysin ne määrät, joita tämä on suorittanut uhreille tai heidän oikeudenomistajilleen."; 3. Korvataan 43 artikla seuraavasti: "43 artikla 1. Neuvosto hyväksyy tämän yleissopimuksen muutokset yksimielisesti saatuaan hallintoneuvoston sekä, sikäli kun muutokset kuuluvat 24 artiklassa tarkoitetun yhteisen valvontaviranomaisen toimeksiannon piiriin, tämän lausunnon. Euroopan parlamenttia on kuultava. 2. Neuvosto vahivstaa yleissopimusten muutosten voimaantulopäivän ja huolehtii sen julkaisemisesta Euroopan yhteisöjen virallisessa lehdessä.". 2 artikla Muutetaan Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta tehty pöytäkirja seuraavasti: 1. Muutetaan pöytäkirjan nimi seuraavasti: "Euroopan yhteisöjen tuomioistuimen toimivallasta Euroopan poliisiviraston perustamisesta tehtyyn yleissopimukseen (Europol-yleissopimus) liittyvissä asioissa tehty pöyäkirja"; 2. Muutetaan 1 artikla seuraavasti: "1 artikla Euroopan yhteisöjen tuomioistuimella on tässä pöytäkirjassa määrätyin edellytyksin toimivalta antaa ennakkoratkaisuja: - Euroopan poliisiviraston perustamisesta tehdyn yleissopimuksen, jäljempänä 'Europol-yleissopimus', tulkinnasta, - Europol-yleissopimuksen määräysten muuttamisesta annettujen neuvoston säädösten ja neuvoston hyväksymien tai neuvoston puitteissa hyväksyttyjen Europol-yleissopimusta koskevien täytäntöönpanotoimenpiteiden pätevyydestä tai tulkinnasta, - Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskevan pöytäkirjan(2), jäljempänä 'erioikeuksia ja vapauksia koskeva pöytäkirja', tulkinnasta, - neuvostossa tai neuvoston puitteissa hyväksyttyjen erioikeuksia ja vapauksia koskevaa pöytäkirjaa koskevien mahdollisten täytäntöönpanotoimenpiteiden pätevyydestä ja tulkinnasta." 3. Lisätään artiklat seuraavasti: "2 a artikla Euroopan yhteisöjen tuomioistuimella on toimivalta tutkia neuvoston Europol-yleissopimuksen 43 artiklan nojalla antamien säädösten laillisuus jäsenvaltion tai komission kanteesta, jonka perusteena on toimivallan puuttuminen, olennaisen menettelymääräyksen rikkominen, Euroopan unionista tehdyn sopimuksen tai sen soveltamista koskevan oikeussäännön rikkominen tai harkintavallan väärinkäyttö. Tässä artiklassa tarkoitetut menettelyt on pantava vireille kahden kuukauden kuluessa säädöksen antamisesta. 2 b artikla Euroopan yhteisöjen tuomioistuimella on toimivalta ratkaista jäsenvaltioiden väliset riidat, jotka koskevat Europol-yleissopimuksen tai neuvoston hyväksymien tai neuvoston puitteissa hyväksyttyjen Europol-yleissopimuksen tai erioikeuksia ja vapauksia koskevan pöytäkirjan täytäntöönpanotoimenpiteiden tulkintaa tai soveltamista, jos riitaa ei voida sopia neuvostossa kuuden kuukauden kuluessa siitä, kun neuvoston jäsen on saattanut asian neuvoston käsiteltäväksi.". 3 artikla Lisätään Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskevan pöytäkirjan 8 artiklaan kohta seuraavasti: "4) Edellä 1 kohdan a alakohdassa tarkoitettua oikeudellista koskemattomuutta ei 17 artiklan 2 kohdan mukaisesti myönnetä niiden virkatoimien osalta, jotka on toteutettava niiden tehtävien suorittamiseksi, joista on määrätty Europolin työntekijöiden osallistumista yhteisiin tutkintaryhmiin koskevassa yleissopimuksen 3 a artiklassa.". 4 artikla 1. Jäsenvaltioiden on hyväksyttävä tämä pöytäkirja valtiosääntönsä asettamien vaatimusten mukaisesti. 2. Jäsenvaltioiden on ilmoitettava Euroopan unionin neuvoston pääsihteerille valtiosääntönsä asettamien vaatimusten mukaisten, tämän pöytäkirjan hyväksymiseksi tarvittavien vaatimusten saattamisesta päätökseen. 3. Tämä pöytäkirja tulee voimaan yhdeksänkymmenen päivän kuluttua siitä, kun viimeisenä tämän muodollisuuden suorittanut valtio, joka oli Euroopan unionin jäsen neuvoston hyväksyessä tämän pöytäkirjan tekemistä koskevan säädöksen, on tehnyt 2 kohdassa tarkoitetun ilmoituksen. 5 artikla 1. Tähän pöytäkirjaan voi Europol-yleissopimuksen 46 artiklan mukaisesti liittyä jokainen valtio, josta tulee Euroopan unionin jäsen, jos pöytäkirja ei ole tullut voimaan Europol-sopimuksen liittymistä koskevien asiakirjojen tallettamispäivänä. 2. Tähän pöytäkirjaan liittymistä koskevat asiakirjat on Europol-yleissopimuksen 46 artiklan mukaisesti talletettava samanaikaisesti yleissopimukseen liittymistä koskevien asiakirjojen kanssa. 3. Tämän pöytäkirjan siihen liittyvän valtion kielellä Euroopan unionin neuvostossa laadittu teksti on todistusvoimainen. 4. Jos tämä pöytäkirja ei ole tullut voimaan Europol-yleissopimuksen 46 artiklan 4 kohdassa tarkoitetun määräajan päättyessä, se tulee liittyvän jäsenvaltion osalta voimaan 4 artiklan 3 kohdan mukaisena tämän pöytäkirjan voimaantulopäivänä. 5. Jos tämä pöytäkirja tulee voimaan 4 artiklan 3 kohdan mukaisesti ennen kuin Europol-yleissopimuksen 46 artiklan 4 kohdassa tarkoitettu määräaika on päättynyt, mutta sen jälkeen kun 2 kohdassa tarkoitettu liittymisasiakirja on talletettu, liittyvä jäsenvaltio liittyy Europol-yleissopimuksen 46 artiklan mukaisesti Europol-yleissopimukseen sellaisena kuin se on muutettuna tällä pöytäkirjalla. 6 artikla 1. Euroopan unionin neuvoston pääsihteeri on tämän pöytäkirjan tallettaja. 2. Tallettaja julkaisee Euroopan yhteisöjen virallisessa lehdessä tiedot pöytäkirjan hyväksymisistä ja siihen liittymisistä samoin kuin kaikki muut sitä koskevat ilmoitukset. (1) EYVL ... (2) EYVL C 221, 19.7.1997, s. 1.;